Нужни на бизнеса са електромонтьор в строителството, продавач-консултант, технически ръководител в строителството и общи работници
Публикувана на: 06 Март 2018 | 17:41
Счетоводител със съответното образование и управител на хотелски комплекс търси да наеме бизнесът в Димитровград. Позициите са част от десетките, обявени днес от посредниците от местното Бюро по труда. Заявени са още вакантни позиции за работник в кухня, шофьор на тежкотоварен автомобил, шлосер-заварчик и електромонтьор в строителството, сочи справката в актуалния листинг.
Нужни са още електромонтьор в строителството, продавач-консултант на медицински изделия и материали, технически ръководител в строителството и общи работници. Десет монтажници на кабели набират за действащите край Димитровград производствени мощности на японската компания „Язаки“. За поредна седмица търсени са и технически ръководител, шивачи на мъжко и дамско облекло, букмейкър и оператор на инсталация за размесване на бетон.
За летния туристически сезон по родното Черноморие продължава набирането на обслужващ персонал. Заявени са сервитьори, камериерки, готвачи, помощник-готвачи и сладкари.